kardosdrur/scandi-wiki huggingface dataset:
Khost

Khost, noget gange stavet Khowst, er en by i Afghanistan, lokaliseret på 33,3° nordlig breddegrad og 69,9° østlig længdegrad. Byen er administrationscenter i Khost-provinsen, en bjergrig region nær Afghanistans grænse til Pakistan.

I løpet af den sovjetiske invasion af Afghanistan, blev byen belejret i over otte år. I 2001 blev byen besat af det amerikanske tropper.

Landingsbanen til Khost er 2743 meter lang, var beregnet til helikopter-operationer for både sovjetrusserne og senere amerikanerne.

Byer i Afghanistan
Den Katolske Liga (Frankrig)

Den Katolske Liga – (fr.: La Ligue Catholique, La sainte Ligue, Sainte Union ) – blev dannet i 1576 af Henrik af Guise under den franske religionskrig (1562-1598). Ligaens medlemmer udgjordes af franske ultrakatolske adelige, der kæmpede mod huguenotterne under den franske religionskrig i Frankrig.

Et af formålene med grundlæggelsen af ligaen i 1576 var at bekæmpe og tibagerulle de indrømmelser, som huguenotterne havde opnået ved ediktet i Saint-Germain-en-Laye i 1570 og ved ediktet i Beaulieu i 1576. Der var dog ikke kun religiøse årsager bag grundlæggelsen af ligaen i 1576. Et andet motiv var at genvinde huset Guises indflydelse på kongehuset og at svække centralmagten i Frankrig.

Kong Henrik den 3. forsøgte at sætte sig selv i spidsen for bevægelsen og genoptog kamphandlinger mod protestanterne, men han blev ladt i stikken af generalstænderne. Efter freden i Bergerac opløste han den katolske liga i september 1577.

Ligaen blev genoplivet, da tronfølgeren, Henrik den 3.'s bror, Frans af Anjou, døde i 1584. For ifølge salisk lov om arveret var huguenotten, Henrik af Navarra pludselig rykket frem på førstepladsen som tronarving. 

Ligaen præsenterede nu i samarbejde med den protestantfjendtlige spanske konge, Filip den 2. en alternativ kandidat. Denne kandidat var Karl, kardinal af Bourbon, og en farbror til Henrik af Navarra.
På dette tidspunkt var ligaen ikke længere blot et adelsparti, men en bevægelse med stærk støtte i borgerskabet, især det parisiske. 
Hertug Henrik af Guise spændte dog buen for hårdt, da han stillede kongen et ultimatum i januar 1588, anstiftede en folkelig opstand i Paris i maj samme år og måneden efter tvang kongen til et forlig. Med mordet på Henrik af Guise i december 1588 forsøgte Henrik den 3. at svække ligaen endegyldigt. Resultatet blev dog tværtimod, at kongen selv året efter blev myrdet af munken, Jacques Clément, der var agent for ligaen. Ligaen kunne ikke forhindre, at huguenotten Henrik af Navarra blev Frankrigs næste konge som Henrik den 4., men de bekæmpede ham fortsat af alle kræfter. Først efter at han konverterede til katolicisme i 1593, døde den katolske ligas indflydelse hen.

Eksterne henvisninger 
 La sainte Ligue (1576-1598) (fransk)

Frankrigs historie
Religionskrigene
Balkh

Balkh er en lille by i Balkh-provinsen i Afghanistan, omtrent 20 km nordvest fra provinsens administrationscenter Mazar-e Sharif, og 74 km syd for Amu Darja, kendt som Oxus-elven i antikken, som tidligere gik forbi Balkh. Den antikke by er den ældste i Afghanistan, forbindes med navnet Bhakri, og var kendt som Zainaspa. Balkh er nu for det meste en mængde ruiner placeret 12 km fra den højre bred af Balkh-elven.

Balkh i 1911 
På grund af malaria i løbet af regntiden ved Balkh, flyttede det regionale administrationscenter i 1870erne til Mazar-e Sharif.

I 1911 bestod Balkh af en bosætning med 500 afghanere, en koloni jøder og en lille basar placeret midt i en mængde ruiner og områder med skrot.

Kilder

Eksterne henvisninger 

Byer i Afghanistan
Uddannelsessystem

Uddannelsessystemet er et samfunds formelle opbygning af undervisningstilbud. Disse tilbud foregår i uddannelsesinstitutioner, som enten er en del af den offentlige sektor eller selvejende institutioner, der er godkendt af offentlige myndigheder. Normalt er det også de offentlige myndigheder, der fastsætter love og regler for uddannelsesinstitutionernes virke.

Uddannelsessystemet inddeles normalt i tre niveauer: Grundskolen, ungdomsuddannelserne og de videregående uddannelser.

Afslutningen af et uddannelsesforløb sker normalt ved aflæggelse af en prøve. I Europa er der gennem Bolognaprocessen fastsat fælles regler for de deltagende landes gensidige anerkendelse af eksaminer.

I Danmark har især MVUerne, men også andre uddannelsesinstitutioner gennemløbet en privatiseringsproces i perioden efter 1985. Statslige institutioner, f.eks. seminarier er blevet selvejende med egen bestyrelse og principielt eget budget, som dog er bundet op på de studenterårsværk, staten beviliger. I 2007 blev MVU'erne fusionerede i professionshøjskolerne.

System
Kross

Kross:
 David Kross
 Jaan Kross
 Kris Kross
Meymaneh

Meymaneh eller Maimana (persisk: میمنه) er en by i det nordvestlige Afghanistan. Byen er provinshovedstad i provinsen Faryab. Antallet af indbyggere er anslået til 70.000. Ca. halvdelen af befolkningen er usbekere.

Byen har en ubemandet flyveplads med grusdækkede landingsbaner.

Kultur 
Hver mandag og torsdag er der marked i byen, og hver fredag er der buskhashi-kamp udenfor byen.

Stabiliseringsstyrken i Meymaneh 
En stabiliseringsstyrke (engelsk: PRT) tilhørende ISAF, holder til i byen. Stabiliseringsstyrken har lånt infanteri fra Norge (273 soldater), og fra Letland en militærenhed med specialister inden for rydning af eksplosiver.

Kilder 

Byer i Afghanistan
Kranskonval

 
Kranskonval (Polygonatum verticillatum), ofte skrevet krans-konval, er en 30-90 cm høj, slank staude med hvide blomster, der bruges som prydplante – især i let skyggede bed med svagt sur bund. Den findes desuden i Danmark som en sjælden vildtvoksende urt på fugtig bund i skove. Alle dele af planten er giftige.

Beskrivelse 
Kranskonval har en opret vækst. Med tiden danner den enkelte plante en tæt, buskagtig bestand. Stænglerne er oprette og hårløse, nederst rødlige og ellers lysegrønne. De bærer kransstillede blade, der er siddende, linje- til smalt lancetformede blade med hel rand. Begge bladsider er lysegrønne.

Blomstringen finder sted i juni-juli, hvor man finder blomsterne hængende fra bladhjørnerne. De enkelte blomster er 3-tallige og rørformede med sammenvoksede, grønligt-hvide blosterblade med grønne spidser. Frugterne er røde bær med mange frø, som er giftige.

Rodsystemet består af en vandret krybende, forgrenet jordstængel med grove, trævlerødder.

Højde x bredde og årlig tilvækst: 0,50 x 0,25 m (50 x 25 cm/år), heri ikke medregnet skud fra jordstænglen.

Hjemsted 

arten er udbredt i Mellemøsten, Kaukasus, Himalaya, Østasien og det meste af Europa. I Danmark findes den – omend ret sjældent – i Østjylland. Den er knyttet til let skyggede voksesteder med en humusrig, men næringsfattig og svagt sur jord.

I naturbeskyttelsesområdet Ruhberg, som ligger sydøst for Arzberg, i Oberfranken, Tyskland, og i ca. 650 m højde findes arten i skove, præget af ask, storbladet elm og småbladet lind sammen med blandt andet alm. akeleje, alm. bingelurt, majblomst, fladkravet kodriver, kronløs springklap, nikkende flitteraks, skovvikke, skovsyre, sort druemunke og vårfladbælg<ref>[http://www.regierung.oberfranken.bayern.de/nsg/5-94/5-94-04-Gutachten.pdf Johannes Merkel: Naturschutzgebiet Nr. 94 – "Ruhberg südlich Arzberg"]  </ref>

 Anvendelse 
Arten bruges som prydplante i svagt sure bede under let skyggede forhold. Den er også velegnet som snitplante.

 Note 

 Kilder 
 Signe Frederiksen et al., Dansk flora'', 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Haveplanter
Giftige planter
Musetorn-familien
Bayingolin

Bayingolin (kinesisk: 巴音郭楞; pinyin: Bāyīnguōlèng; Wade-Giles: Pā-yīn-kuō-lèng; uighursk: بايىنغولىن; uighur-latin: Bayingholin) er et autonomt præfektur for mongoler og ligger i Xinjiang i Kina. Bayingolin har et areal på 462.700 km², og er dermed Kinas største præfektur. Det har en befolkning på 1.210.000 mennesker, med en befolkningstæthed på
3 indb./km² (2007). Hovedbyen er Korla med 430.000 indbyggere.

Administrative enheder 
Det autonome præfektur Bayingolin har jurisdiktion over et byamt (市 shì), 7 amter (县 xiàn) og et autonomt amt (自治县 zìzhìxiàn).

Etnisk sammensætning (2000) 

Præfekturer i Xinjiang
Gardiz

Gardez eller Gardiz er administrationscenteret i Paktia-provinsen i Afghanistan. Byen ligger ikke langt fra Tora Bora-regionen med sine huler og tunneler hvor det antages at Osama bin Laden gemte sig.

Gardez ligger vest for Khost, 96 km syd for Kabul.

Byer i Afghanistan
Byer i Algeriet

Dette er en liste over byer i Algeriet.

Det største sammenhængende byområde i Algeriet er Alger 
som har 5 515 889 (1. januar 2005). Dermed befinder 17% af landets befolkning sig i hovedstadsregionen.

Den følgende tabel omfatter byer som har mere end 100.000 indbyggere. Antallet ved folketællingene i 1987 og 1998 samt folketallet i 1. januar 2005 er opgivet. Folketallet omfatter byer uden forstæder. Tallene er sorteret efter befolkningstallet i 2005.

Eksterne henvisninger 

 Algeriets statistikbureau 
Estimeret befolkningstal 
Ældre befolkningstal  

 
Lister over byer
Filip Jícha

Filip Jícha (født 19. april 1982) er en tidligere tjekkisk håndboldspiller, som senest spillede for den spanske klub FC Barcelona og for Tjekkiets landshold.

Siden 2018 har han været tilkoblet som træner for tyske THW Kiel.

Udmærkelser 
IHF World Handball Player of the Year 2010

Kilder

Eksterne henvisninger 

 

Håndboldspillere fra Tjekkiet
Aïn Beïda

Aïn Beïda (; ) er en by i provinsen Oum el-Bouaghi i det nordøstlige Algeriet. Byen har  indbyggere, og den er dermed den største by i provinsen Oum el-Bouaghi. Den ligger sydøst for byen Constantine og nord for Khenchela.

Befolkningen består af arabere og berbere (kendt som Shawiyya).

Se også 
 Byer i Algeriet

Kilder

Eksterne henvisninger 

Byer i Algeriet
Neuquén

Neuquén kan henvise til:

 Neuquén (by) – en by i Argentina
 Provincia de Neuquén – en provins i Argentina
 Neuquén (flod) – en flodi Argentina
Brandon Douglas

Brandon Douglas (født 21. juni 1968) er en amerikansk skuespiller, kendt for tv-serierne Falcon Crest og Lille doktor på prærien.

Eksterne henvisninger 
 

Skuespillere fra Oklahoma
Tv-skuespillere fra USA
Filmskuespillere fra USA
Río Gallegos

Río Gallegos er hovedstaden i den argentinske provins Santa Cruz i Patagonien. Byen ligger ved mundingen af floden Gallegos, 2 636 km syd for Buenos Aires. Byen havde i 2001 en befolkning på 79 000.

Río Gallegos er en vigtig by i det sydligste af Argentina, med militærbaser og en international lufthavn. Flyvninger mellem Chile og RAF Mount Pleasant på Falklandsøerne mellemlander i Río Gallegos en gang om måneden.

Nestor Kirchner, Argentinas præsident fra 2003 til 2007, var ordfører i Río Gallegos fra 1987 til 1991.

Eksterne henvisninger 

Byer i Argentina
Viedma

Viedma er provinshovedstad i Provincia de Río Negro i Argentina. Byen ligger ved bredden af floden Río Negro og har om 47.000 indbyggere (2001). Sammen med Carmen de Patagones er Viedma den ældste bosættelse i Patagonien. Byen blev grundlagt af Francisco de Viedma y Narváez under navnet Nuestra Señora del Carmen den 22. april 1779. I 1879 fik byen navnet Viedma.

Eksterne henvisninger 

Welcome Viedma (engelsk)
Viedma og omegn (spansk)
Viedma-portal (spansk)

Byer i Argentina
Etableret i 1779
Bathurst (Australien)

Bathurst er en by i New South Wales i Australien. Byen blev grundlagt i 1815, og er derfor Australiens næst ældste by efter Sydney. Her blev der også fundet guld i 1851. Dette var det første guldfund i Australien og havde meget at sige om landet politisk og økonomisk.Byen havde i 2006 en befolkning på 29.000.

Byer i New South Wales
Broken Hill

Broken Hill er en by i det vestlige New South Wales i Australien med  indbyggere. I byen ligger nogle af verdens største forekomster af blandt andet zink, bly og sølv. De store mineralforekomster blev opdaget i 1880'erne. Verdens største mineselskab BHP Billiton har sine rødder i Broken Hill.

I modsætning til resten af New South Wales benytter Broken Hill (og området rundt om) tidszonen Australian Central Standard Time (UTC+9:30), den samme tidszone som South Australia og Northern Territory.

Eksterne henvisninger 

Byer i New South Wales
Coffs Harbour

Coffs Harbour er en kystby i New South Wales, Australien. Det er en kendt ferieby på grund af den korte distance fra Sydney. Mange af indbyggerne i Coffs Harbour er pensionister. Byen har  indbyggere.

Byer i New South Wales
Gosford

Gosford er den største by i Central Coast, New South Wales, Australien. Gosford ligger omtrent 70 km nord for Sydneys centrum. Bykernen ligger ved Brisbane Water, en nordlig gren af Hawkesbury River og Broken Bay. Gosford er administrationscenter for Gosford City Council, som sammen med Wyong Shire danner Central Coast.
Gosford er ofte antaget for at være en del af Sydney Metropolian Area.

Byer i New South Wales
PL/I

PL/I eller PL/1 er en forkortelse for programmeringssproget Programming Language 1. Det har sine rødder hos IBM. Sproget omtales altid ved sin forkortelse.

Oprindelse 
I 1963-64 udgav en komité bestående af tre fra IBM og tre fra SHARE beskrivelsen af et nyt programmeringssprog kaldet NPL (New Programming Language). Sproget skulle være en fælles erstatning for de tidlige programmeringssprog Algol, COBOL og FORTRAN. Sproget lånte elementer fra alle tre sprog. Det nye programmeringssprog skulle udvikles til IBMs nye computerarkitektur IBM System/360, der blev annonceret i 1964. Navnet på sproget blev ændret til PL/I pga. et uheldigt navnesammenfald med det britiske National Physical Laboratory.

Sprogets særkende 
PL/I er et særdeles omfattende sprog, der er egnet til brug for videnskabelige beregninger (arven fra FORTRAN. I øvrigt kan PL/I regne med komplekse tal.), administrative databehandlingsopgaver (fra COBOL fra hvilket det arvede datastrukturerne) og avanceret systemprogrammering. Til brug for systemprogrammering fik sproget faciliteter til proceskommunikation. Sprogets blokstrukturer var arvet fra Algol.

Specielt for PL/I er, at sproget ikke indeholder reserverede ord. Sprogets nøgleord kan genbruges som labels og variabelnavne.
PL/I-kompileren viste sig at være ganske kompliceret og ikke helt så effektiv som FORTRAN. Alligevel lykkedes det at klemme kompileren ind i det meget begrænsede lager på selv de mindste System 360-maskiner. Kompileren findes i en særlig version til fejlfinding (debugging).

Brug 
PL/I fik ikke den udbredelse, som IBM havde håbet. COBOL vedblev længe at være det dominerende sprog til administrativ databehandling og FORTRAN er stadig det foretrukne sprog til videnskabelige opgaver. Enkelte steder fandt PL/I dog indpas f.eks. i et par patientadministrative systemer i Danmark, og sproget blev, i forskellige dialekter, implementeret på mange andre maskinarkitekturer: Honeywell, VAX, Alpha, pc'erne og IBMs AS/400 (iSeries). Den sidste dialekt afviger dog en hel del fra den oprindelige PL/I. En version af PL/I, kaldet PL/M, blev brugt til udviklingen af CP/M.

Kilder og henvisninger 

 
 

Programmeringssprog
IBM
Teatro Amazonas

Teatro Amazonas er et teater og operahus i centrum af byen Manaus, der ligger i regnskoven i Amazonas i Brasilien. Amazonas-operafestivalen afholdes i april hvert år i operahuset.

Operahuset blev bygget under Belle Époque, da store formuer blev tjent på gummi-boomet. Opførelsen blev foreslået i 1881 af et medlem af Repræsentanternes Hus Antonio Jose Fernandes Júnior for at opføre en juvel i hjertet af Amazonas-junglen og for at gøre byen Manaus til et vigtigt civilt centrum.

Året efter godkendte staten en begrænset finansiering, men det var utilstrækkeligt. I 1882 bevilgede provinsens præsident, Jose Lustosa Paranaguá, et større budget og udskrev en projektkonkurrence. I 1884 kunne opførelsen begynde under ledelse af den italienske arkitekt Celestial Sacardim, som havde tegnet teatret i renæssancestil med nyeste installationer som elektrisk lys.

Arbejdet skred langsomt frem de næste 15 år og blev standset og genoptaget flere gange mellem 1885 og 1892. Tagstenene kom fra Alsace og fra Paris kom møbler og tekstiler i Ludvig den 15.-stil, meget af det fra firmaet Koch Fréres. Fra Italien kom carrarramarmor til trapper, statuer og søjler. Stålvægge blev bestilt i England. Teatret har 198 lysekroner, de 32 af glas fra Murano. Fortæppet blev lavet i Paris af Crispim do Amaral og gengiver det sted, hvor floderne Rio Negro og Solimões mødes og danner Amazonasfloden. Ydersiden af kuplen er beklædt med 36.000 dekorerede kakler i Brasiliens farver.

Arbejdet blev genoptaget i 1893. I 1895 var tømrerarbejdet og bygningens ydre færdigt, og bygningens indre herunder dekorationer og installation af elektrisk lys kunne fuldføres. Der gik mere end to år
fra teatrets indvielse, før bygningen stod færdig, og opførelsen havde taget 17 år.

Teatret blev indviet den 31. december 1896 med den italienske opera La Gioconda af Amilcare Ponchielli på scenen 7. januar 1897.

Bygningen er blevet restaureret i 1929, 1974 og mellem 1988 og 1990, og der er 701 sæder betrukket med rød fløjl.

Eksterne henvisninger 

 19 billeder af Teatro Amazonas – Oktober 2008 – af Jorge Vismara
 360 graders panorama i operahuset
 Galleri med 26 fotografier af operahuset

Teatre
Operahuse
Manaus
Bygninger, konstruktioner og anlæg i Brasilien
Hans Reiser

Hans Thomas Reiser (født 19. december 1963) er en tidligere amerikansk entreprenør, ejeren af firmaet Namesys, hovedudvikler af ReiserFS og Reiser4-filsystemerne. Han blev 28. april 2008 dømt for drabet på sin kone Nina Reiser, som havde været savnet siden september 2006. 29. august 2008 indrømmede han drabet og fortalte myndighederne, hvor han havde begravet konens krop mod at få en reduktion i straffen.

Eksterne henvisninger 

Linux
Mordere fra USA
James Seale

James Ford Seale (født i 1936, død den 2. august 2011) var et drabsdømt medlem af den racistiske organisation Ku Klux Klan.

Seale blev dømt skyldig i kidnapningen og drabene på to 19 år gamle sorte teenagere i 1964. Seale blev allerede den gang mistænkt for drabene, men på den tid var det ikke enkelt at sagerne for retten i de amerikanske sydstater. I 2005 tog broren til det ene offeret og en gruppe journalister sagen op på ny. To år senere, i 2007, blev 72 år gamle Seal dømt til tre gange livsvarig fængsel for drab kidnapning og fængsling.

Mordere fra USA
Livstidsdømte fra USA
Heinrich Sigismund Castonier

Heinrich Sigismund Castonier (20. januar 1692 på Sundhausen i Sachsen-Gotha – 7. oktober 1766 i Fredericia) var en dansk officer, far til Frederik Castonier.

Han nedstammede fra en gammel adelig slægt, der kaldte sig Cachedenier de Vassimon, og som ejede godser i Lothringen og Bar. Han var en søn af kammerjunker hos hertuginden af Sachsen-Romhild Daniel de Cachedenier (1656-1702) til Sundhausen og Sophie Gertrude von Usslar (født 1660) fra Hannover. Han begyndte sin militære løbebane 1710 som fændrik i Sjællands gevorbne Infanteriregiment, men blev samme år forflyttet til Garden og tog del i krigen i Nederlandene med hjælpetropperne. Efter freden trådte han som premierløjtnant over i Fynske Regiment og deltog senere i krigen i Nordtyskland med et i kejserlig tjeneste stående Infanteriregiment (Hans Jacob Arnoldts). 1717 blev Castonier kaptajn; samme år blev regimentet sendt til Norge, og da det 1721 blev opløst, kom Castonier til Dronningens Livregiment, hvorfra han 1728 blev forsat til Grenaderkorpset. 1734 blev han major ved Livgarden til Fods, men afgik 1737 fra korpset, idet han med karakter af oberst af infanteriet blev den første inspektør over dette våbens eksercits. Denne tillidspost, hvis opgave det var at våge over ensartethed i formationer og evolutioner ved de forskellige afdelinger, beklædte han, indtil han 1741 blev kommandør for Livgarden til Fods. Han fik samme år ordre til med en bataljon af denne afdeling at følge det hjælpekorps, som i engelsk tjeneste under general Werner von der Schulenburgs kommando skulle dække kurfyrstendømmet Hannover i den Østrigske Arvefølgekrig. Korpset vendte hjem året efter uden at have deltaget i fjendtligheder.

Castonier blev 1751 udnævnt til generalmajor af infanteriet, men tog sin afsked som kommandør fra Garden 1753, og først nu, 9. maj 1753 i sit 62. år, giftede han sig i Lellinge Kirke med Eisabe Elisabeth Charlotte von Müller (døbt 18. januar 1723 i København – 16. maj 1798 i Rendsborg), en datter af generalmajor Wilhelm Gottfried von Müller og C.R. f. von Wiedemann. 1756 blev han kommandant i Fredericia og 1758 generalløjtnant af infanteriet samt året efter Ridder af Dannebrog. Han var en i sin tid meget anset officer og døde i året 1766. Han er begravet i Sankt Michaelis Kirke.

Kilder 
 P.F. Rist, "Heinrich Sigismund Castonier", i: C.F. Bricka (red.), Dansk Biografisk Lexikon, København: Gyldendal 1887-1905.

Heinrich Sigismund
Riddere af Dannebrog (1671-1808)
Generalløjtnanter fra Danmark
Danskere i 1700-tallet
Personer i Den Store Nordiske Krig fra Danmark-Norge
Personer i Dansk Biografisk Leksikon
Stephen Covey

Stephen Richards Covey (24. oktober 1932 i Salt Lake City, USA – 16. juli 2012) var en amerikansk forfatter.

Covey er bl.a. uddannet MBA fra Harvard University. Han er især kendt for bestselleren 7 Gode Vaner, der handler om selvledelse.

Han var tilknyttet det mormonske Brigham Young University.

Eksterne henvisninger 

Faglitterære forfattere fra USA
Personer fra Salt Lake City
Signe Fabricius

Signe Fabricius (født 1. maj 1971) er en dansk koreograf.

Fabricius er uddannet fra Stepz i 1992 og har sidet været danser og koreograf i adskillige opsætninger på danske teatre. Fra 1994 til 1999 var hun med i bandet Kid Creole and the Coconuts. Blandt hendes koreografier er Cabaret på Aarhus Teater i 2005 samt musicalsene Gasolin og West Side Story på Østre Gasværk Teater. Hun har endvidere medvirket i flere spillefilm som skuespiller.

Hun er gift med Kasper Holten.

Filmografi
 Olsen-bandens sidste stik (1998)
 Mirakel (2000)
 Halalabad Blues (2002)
 Askepop - the movie (2003)
 Der var engang en dreng (2006)

Eksterne henvisninger 
 
 

Koreografer fra Danmark
Dansere fra Danmark
Statens Musikråd

Statens Musikråd var et kunstråd, der var nedsat af Kulturministeriet, men som i tråd med armslængdeprincippet selv forvaltede sine midler, der blev anvendt til at fremme musiklivet i Danmark. 

Rådet blev oprettet i 1971 og var således det ældste af de fire kunstråd, som alle ophørte pr. 1. juli 2003, hvor de blev lagt sammen til Kunstrådet, der derefter oprettede kunstfaglige udvalg til at behandle tilskudsansøgninger. Den sidste formand for Statens Musikråd var Finn Slumstrup. 

De ni medlemmer af Statens Musikråd var udpeget med baggrund i deres sagkundskab indenfor musiklivet og blev valgt for 4-årig periode. Mens fire medlemmer udpegedes af kulturministeren, blev de øvrige fem valgt af et repræsentantskab. 

Etableret i 1971
Ophørt i 2003
Dansk kultur
Wiesel

Wiesel:
 Elie Wiesel
 Torsten Wiesel
Repræsentantskab

Et repræsentantskab er et demokratisk valgt organ i et aktieselskab eller en forening, der agerer som aktionærernes og medlemmernes repræsentanter over for bestyrelsen og har som sin primære opgave at føre tilsyn med denne samt med formandskabet og direktionen. Antallet af medlemmer i repræsentantskabet er ofte ganske stort for at sikre at alle aktionærer/medlemmer føler sig tiltrækkeligt repræsenteret. Eksempelvis har Dansk Byggeri et repræsentantskab på 200 medlemmer, men Nationalbankens blot har 25. 

Med undtagelse af garantsparekasser er det ikke lovpligtigt at have repræsentantskaber. 

Ledelse
Ludvig Brockenhuus-Schack

Ludvig Brockenhuus-Schack kan henvise til flere personer:

 Ludvig Brockenhuus-Schack (amtmand) (1825-1906) – greve, jurist, amtmand og politiker (Ludvig Henrik Frederik B.-S.)
 Ludvig Brockenhuus-Schack (hofjægermester) (1869-1927) – greve og hofjægermester
Christian Jürgensen

Christian Jürgensen er navnet på flere personer:

 Christian Jürgensen (matematiker) (1805-1860) – dansk matematiker
 Christian Jürgensen (politiker) (1838-1909) – tysksindet slesvigsk amtsdommer og tysk politiker (Christian Jacob Jürgensen)
 Christian Jürgensen (læge) (1846-1927) – dansk læge